SpaceX Crew-9

SpaceX Crew-9 oli NASA Erameeskondade programmi üheksas lend ja 15. mehitatud lend Crew Dragoni kosmoselaevaga. 

Algselt pidi missioon toimetama neli meeskonnaliiget Rahvusvahelisse Kosmosejaama (ISS) 2024. aasta augusti keskpaigas, kuid missioon lükkus enam kui kuu võrra edasi Boeing Starlineri probleemide tõttu, mis oli Boeing Crew Flight Test'i raames ISS-i külge dokitud. NASA otsustas tuua Starlineri ilma meeskonnata tagasi Maale, saata Crew-9 jaama kahe meeskonnaliikmega ning tuua see tagasi nelja inimesega, nende hulgas ka Starlineri meeskonnaliikmed. Pärast seda ja teisi viivitusi, millest enamik oli tingitud ilmastikuoludest, startis Crew-9 missioon 28. septembril. Crew-9 naasis Maale 18. märtsil 2025.

Crew-9 missioon tähistas mitmeid olulisi verstaposte. See oli esimene mehitatud missioon, mis startis Cape Canaverali 40. stardikompleksist, astronaut Tyler Hague'ist sai esimene kosmosesse saadetud USA kosmoseväelane ning missioon oli viimane kord, mil Dragoni kapsel maandus Ameerika Ühendriikide idarannikule. SpaceX otsustas Mehhiko lahte maandumised lõpetada, sest selgus et Dragoni kapslist eraldunud osad on varasematel missioonidel maapinnale kukkunud.

Meeskond

+ Amet  Stardil  Maandumisel Komandör   Tyler Hagueteine kosmoselend Missiooni spetsialist   Aleksandr Gorbunovesimene kosmoselend Missiooni spetsialist     Sunita Williamskolmas kosmoselend Missiooni spetsialist     Barry Wilmorekolmas kosmoselend

Viited

Kategooria:Crew Dragoni missioonid
Kategooria:Erameeskondade programm
Kategooria:2024
Kategooria:2025